**ג'יגהבייט טכנולוגיות** (באנגלית: **Gigabyte Technology**, נכתב לרוב כ-**GIGABYTE**; בסינית: **技嘉科技**) היא חברה טייוואנית העוסקת בייצור והפצה של רכיבי חומרת מחשבים.

עיקר מוצרי החברה הם לוחות אם. ברבעון הראשון של 2015 ייצרה החברה מעל ל-4.8 מיליון לוחות אם, ובכך עקפה את חברת ASUS והפכה לספקית לוחות האם הגדולה ביותר בעולם. כמו כן, עוסקת החברה בייצור והפצה של מחשבים ניידים וכן בייצור ברישיון של כרטיסי מסך מבית Nvidia ו-AMD.

החברה נסחרת בבורסה לניירות ערך של טאייוואן (אנ').

היסטוריה
--------

החברה נוסדה ב-1986 על ידי פיי-צ'נג יה.

ביוני 2006 השיקה ג'יגהבייט את לוחות האם הראשונים שמותגו תחת הסיסמה השיווקית "Ultra Durable" - לוחות האם הראשונים שיוצרו תוך שימוש בקבלים עשויים פולימר-אלומיניום, שעמידותם רבה יותר משל קבלים אלקטרוליטיים שמועדים יותר להתנפח ולהתפוצץ כעבור זמן. באוגוסט אותה השנה הכריזו ASUS וג'יגהבייט על שותפות עסקית במטרה לבלום רכישה אפשרית של ג'יגהבייט על ידי החברה המתחרה Foxconn, וכן על מנת לחזק את התחרות כנגד יצרניות אחרות כמו MSI.

ב-2007 פיתחה ג'יגהבייט את ספק הכוח הראשון הניתן לשליטה בעזרת תוכנה ייעודית.

ב-2010 הציגה ג'יגהבייט טכניקה המאפשרת הטענת מכשירי אייפון ואייפד בעזרת מחשב. ב-2011 הציגה החברה את לוח האם הראשון בעולם שהכיל את ערכת השבבים Z68 של אינטל.

מוצרים
------

ג'יגהבייט עוסקת בייצור והפצה של לוחות אם תואמי אינטל ותואמי AMD עבור מחשבים אישיים, וכן עוסקת בייצור ברישיון של גרסאות מותאמות אישית לכרטיסי מסך תוצרת Nvidia ו-AMD. גרסאות אלו כוללות לרוב גופי קירור מותאמים אישית, לרבות קירור מים, ולעיתים גם מבוצעת המהרה קלה למעבדים ולזכרונות של כרטיסי המסך. המוצרים של ג'יגהבייט משווקים, בין היתר, גם במחשבי מותג יוקרתיים כגון סדרת Alienware של דל.

כמו כן, עוסקת החברה גם בייצור של מחשבים נייחים מורכבים מראש, מחשבים ניידים, טלפונים חכמים, טאבלטים, לוחות אם ומסדים לשרתים, ציוד רשת, כוננים אופטיים, ספקי כוח, מארזים, פתרונות קירור וציוד היקפי (עכברים, מקלדות, מסכי מחשב ועוד).

חלק מהמוצרים מיוצרים ומשווקים תחת המותג **AORUS**, בבעלות החברה הסינגפורית Aorus Pte. Ltd, חברת-בת של ג'יגהבייט. מוצרי AORUS מיוצרים ומשווקים במיוחד עבור שוק הגיימרים.

* לוח אם מדגם GA-486TA תואם למעבדי אינטל 80486לוח אם מדגם GA-486TA תואם למעבדי אינטל 80486
* לוח אם מדגם GA-965P-DS3 תואם למעבדי אינטל בתושבת 775לוח אם מדגם GA-965P-DS3 תואם למעבדי אינטל בתושבת 775
* כרטיס מסך GeForce GTX 970 תוצרת ג'יגהבייטכרטיס מסך GeForce GTX 970 תוצרת ג'יגהבייט
* כרטיס מסך GeForce RTX 2080 Superכרטיס מסך GeForce RTX 2080 Super
* מחשב מיני תוצרת החברהמחשב מיני תוצרת החברה
* מסך מהמותג AORUS במהלך תערוכהמסך מהמותג AORUS במהלך תערוכה

קישורים חיצוניים
----------------

ויקישיתוף מדיה וקבצים בנושא **ג'יגהבייט טכנולוגיות** בוויקישיתוף
* 

* אתר האינטרנט הרשמי של ג'יגהבייט טכנולוגיות (באנגלית)
* ג'יגהבייט טכנולוגיות, ברשת החברתית פייסבוק

* ג'יגהבייט טכנולוגיות, ברשת החברתית אקס (טוויטר)

* ג'יגהבייט טכנולוגיות, ברשת החברתית אינסטגרם

* ג'יגהבייט טכנולוגיות, ברשת החברתית LinkedIn

* ג'יגהבייט טכנולוגיות, סרטונים בערוץ היוטיוב

הערות שוליים
------------

1. ↑  GIGABYTE passes ASUS, becomes the leading motherboard vendor, TweakTown
2. ↑  GIGABYTE Announces Ultra Durable "All Solid Capacitor" Motherboard - PCStats.com, web.archive.org, ‏2013-01-26
3. ↑  Marco Chiappetta, Asustek and Gigabyte to Form Joint Venture, HotHardware, ‏2006-08-08 (באנגלית אמריקאית)
4. ↑  Gigabyte's New Odin GT 800W Power Supply, www.anandtech.com
5. ↑  Gigabyte launches on/off charge for Apple products, SemiAccurate, ‏2010-04-23 (באנגלית אמריקאית)
6. ↑  GIGABYTE showcases latest mSATA equipped Z68 motherboards at Computex 2011, as well as newly launched AMD 900 Series, DIGITIMES (באנגלית)
7. ↑  About | AORUS, web.archive.org, ‏2017-03-21